99. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 13280/54 της 20 Φεβρ./27 Μαρτ. 1986 (ΦΕΚ  Β΄129) Προσδιορισμός των αποδοχών για τον υπολογισμό των εισφορών μετόχων ειδικών κατηγοριών του Μετοχικού Ταμείου Πολιτικών Υπαλλήλων. Έχοντας υπόψη: 1.Τις διατάξεις της παρ. 5 του άρθρ. 27 του Νόμ. 1505/84 «Αναδιάρθρωση μισθολογίου προσωπικού της Δημόσιας Διοίκησης και άλλες συναφείς διατάξεις». 2.Την αριθ. 1/9.1.86 απόφαση του Διοικητικού Συμβουλίου του Μετοχικού Ταμείου Πολιτικών Υπαλλήλων, αποφασίζουμε: Ορίζουμε όπως οι εισφορές των ασφαλισμένων του Ταμείου που δεν έχουν την δημοσιοϋπαλληλική ιδιότητα και που μέχρι σήμερα υπολογίζονται με αναγωγή στους βασικούς μισθούς της δημοσιοϋπαλληλικής ιεραρχίας, εφεξής θα υπολογίζονται στο βασικό μισθό, στο επίδομα χρόνου υπηρεσίας και στα εκάστοτε ποσά της Α.Τ.Α., του κλιμακίου στο οποίο θα είχαν ενταχθεί με βάση το χρόνο της υπηρεσίας αν υπάγονται στις διατάξεις του Νόμ. 1505/84. Η απόφαση αυτή ισχύει από την 1η του επόμενου της δημοσίευσής της στην Εφημερίδα της Κυβερνήσεως μήνα. 